พระราชบัญญัติยกฐานะศาลแขวงมีนบุรี เป็นศาลจังหวัด พุทธศักราช 2480
ประกาศวันที่ 1937-03-30

content: พระราชบัญญัติ ยกฐานะศาลแขวงมีนบุรี เป็นศาลจังหวัด พุทธศักราช ๒๔๘๐
content: โดยที่สภาผู้แทนราษฎรลงมติว่า สมควรยกฐานะศาลแขวงมีนบุรี ขึ้นเป็นศาลจังหวัด จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติยกฐานะศาลแขวงมีนบุรี เป็นศาลจังหวัด พุทธศักราช ๒๔๘๐”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกฐานะศาลแขวงมีนบุรีขึ้นเป็นศาลจังหวัด แต่จะเปิดทำการเป็นศาลจังหวัดเมื่อใด จะได้มีพระราชกฤษฎีกาประกาศอีกชั้นหนึ่ง
sectionNo: 4
content: มาตรา ๔ ให้ศาลจังหวัดมีนบุรีมีเขตตลอดท้องที่อำเภอมีนบุรี อำเภอหนองจอก และอำเภอลาดกระบังในจังหวัดพระนคร
sectionNo: 5
content: มาตรา ๕ บรรดาคดีเกินอำนาจศาลแขวงมีนบุรีซึ่งค้างพิจารณาในศาลแพ่งและศาลอาญาในวันที่เปิดทำการเป็นศาลจังหวัดดังระบุไว้ในมาตรา ๓ นั้น ให้คงพิจารณาพิพากษาต่อไปในศาลนั้น ๆ
sectionNo: 6
content: มาตรา ๖ ให้รัฐมนตรีว่าการกระทรวงยุติธรรมมีหน้าที่รักษาการให้เป็นไปตามพระราชบัญญัตินี้
content: ผู้รับสนองพระบรมราชโองการ พ.อ. พหลพลพยุหเสนา นายกรัฐมนตรี
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐) อาทิตย์ทิพอาภา พล.อ. เจ้าพระยาพิชเยนทรโยธิน ตราไว้ ณ วันที่ ๒๕ มีนาคม พุทธศักราช ๒๔๘๐ เป็นปีที่ ๔ ในรัชกาลปัจจุบัน